શ્રીપ્રાણસાહેબની વિલનગીરીમાં મોટું ગાબડું પાડતો,મનોજકુમારની ફિલ્મ `ઉપકાર` (૧૯૬૭),માં પોતાની સમૂળગી છાપ બદલી નાંખતો `મલંગ ચાચા` નો રૉલ સ્વીકાર્યો, ત્યારે પ્રેક્ષકોના પ્રતિભાવ અંગે સહુ કોઈ થોડા શંકા-કુશંકામાં અટવાયેલા હતા,પરંતુ તેઓએ આ પાત્રને એવી સફાઈથી જીવી જાણ્યુંકે, ઈતિહાસ રચાઈ ગયો.તેઓના અભિનય,ડાયલૉગને માણવા,આ ફિલ્મને પ્રેક્ષકો અનેકવાર નિહાળવા જતા,અમદાવાદમાં જ રુપમ સિનેમામાં `ઉપકાર` ચોપન (૫૪!!) અઠવાડીયાં સળંગ ચાલી. આ જ ફિલ્મથી શ્રીપ્રાણસાહેબ ચરિત્ર અભિનેતા તરીકે સ્થાપિત થઈ ગયા.